polyglot-tagger/wikipedia-language-snippets-filtered huggingface dataset:
இந்த அருங்காட்சியகமானது கடற்படை சொத்தாக தபோலிம் விமான நிலையத்தின் தென் பகுதியில், போக்மலோ சாலைக்கு எதிரே தேசிய நெடுஞ்சாலை 17 இல் அமைந்துள்ளது. கடற்படை விமான அருங்காட்சியகத்தைப் பார்வையிடுவதற்கு பெரியவர்களிடம் ரூ. 20 கட்டணமாக வசூலிக்கப்படுகிறது. கேமராக்கள் அனுமதிக்கப்படுகின்றன, ஆனால் அதற்கு தனியாக வசூலிக்கப்படுகிறது. இந்த அருங்காட்சியகம் எல்லா நாட்களிலும் காலை 10:00 மணி முதல் மாலை 5:00 மணி வரை திறந்திருக்கும். திங்கட்கிழமை இதற்கு விடுமுறை நாளாகும்.
இந்த அருங்காட்சியக வெளிப்புற காட்சிக்கூடத்தில் ஒரு பெரிய பூங்கா அமைந்துள்ளது. இதில் பார்வையாளர்கள் நடந்து செல்லலாம். சென்றபடியே அங்கு கடற்படையில் சேவை புரிந்த, பிரித்து வைக்கப்பட்டுள்ள விமானங்களையும், அதன் பகுதிகளையும் காணலாம். அவற்றில் சில 1940 களுக்கு முந்தைய ஆண்டுகளைச் சேர்ந்தவையாக உள்ளன. அங்குள்ள ஒரு சிறிய கொட்டகையில் பல்வேறு விமான இயந்திரங்கள் காட்சிக்கு வைக்கப்பட்டுள்ளன.
சிலிக்கன் ஆக்சிநைட்ரைடு என்பது . என்ற பொது மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பீங்கான் வகை வேதிப்பொருள் என்று இச்சேர்மம் வகைப்படுத்தப்படுகிறது.சிலிக்கன் நைட்ரைடு ஆக்சைடு, டைநைட்ரைட்டு டைசிலிக்கான் ஆக்சைடு என்ற பெயர்களாலும் அழைக்கப்படுகிறது. படிக உருவமற்ற வடிவங்களில் சிலிக்கான் ஆக்சிநைட்ரைடின் இயைபு தொடர்ச்சியாக சிலிக்கா , சிலிக்கன் நைட்ரைடு இவற்றுக்கிடையில் மாறுபடுகிறது. 22 சேர்மம் மட்டுமே ஒரே படிகநிலை இடைநிலைச் சேர்மமாகும் . சினோயிட்டு என்ற அரிய கனிமமாக இயற்கையில் சில விண்வீழ் கற்களில் சிலிக்கான் ஆக்சிநைட்ரைடு கிடைக்கிறது. ஆய்வகத்திலும் இந்த நிறமற்ற சேர்மத்தை தயாரிக்க முடியும் .
சிலிக்கான் ஆக்சிநைட்ரைடின் மென் படலங்கள் சிலிக்கான் செதில் அடித்தளங்களின் மீது எலக்ட்ரான் கற்றை ஆவி படிவு நுணுக்க முறையில் வெற்றிகரமாக படிய வைக்கப்படுகிறது. அடித்தளங்களின் வெப்பநிலை 100 பாகை முதல் 450 பாகை செல்சியசு வெப்ப நிலை வரை மாற்றிக் கொள்ளப்படுகிறது. படிய வைத்தல் நேரமும் 0.25 நிமிடங்கள் முதல் 2.5 நிமிடங்கள் வரை நீடிக்கிறது. இப்பண்புகள் ஒருங்கிணைந்த ஒளியியல் பயன்பாடுகளுக்கு மிகவும் உகந்தவையாக இருக்கும்.
சிலிக்கான் ஆக்சிநைட்ரைடின் படிக அமைப்பு 3 நான்முகிகள் சி அச்சில் ஆக்சிஜன் அணுக்கள் வழியாகவும் அதற்கு செங்குத்தாக நைட்ரசன் அணுக்கள் மூலமாகவும் இணைக்கப்பட்டுள்ளது. இந்த கட்டமைப்பின் வலுவான சகப்பிணைப்பு அதிக நெகிழ்வு வலிமை , வெப்பம் மற்றும் ஆக்சிசனேற்றத்திற்கு 1600 பாகை செல்சியசு வெப்பநிலை வரை எதிர்ப்பையும் ஏற்படுத்துகிறது
இப்படத்தை 'மலர் கம்பைன்ஸ்' என்னும் நிறுவனம் தயாரித்தது. இப்படம் இயக்குனர் கே. பாரதியின் மூன்றாவது திரைப்படமாகும். விஜயகாந்த நடித்த கள்ளழகர் திரைப்படத்திற்கு பின்னர் இப்படத்தை அவர் இயக்கினார். இப்படம் ஐந்து வருடங்களாக தயாரிப்பில் இருந்து நீண்ட நாட்களுக்கு பின்னர் 2004யில் வெளியானது. படத்தின் பல காட்சிகள் பொள்ளாச்சியில் படமாக்கப்பட்டது. படத்திற்காக மேடையமைப்புகளைத் தேவா செய்தார். இப்படத்திற்கு அப்பாஸுக்கு ஜோடியாக முதலில் பிரத்யுக்சாவை முடிவு செய்தனர். ஆனால் அவர் தற்கொலை செய்து கொண்ட பின், சுந்தரா டிராவல்ஸ் படத்தில் கதாநாயகியாக நடித்த ராதாவை அப்பாஸுக்கு ஜோடியாக நடிக்க வைத்தனர்.
ஒரு நில உரிமையாளர் மற்றும் அவரது மனைவி . அவர்களுக்கு இரு மகன்கள் தேவா மற்றும் செல்வா . தேவா ஒரு கல்வியறிவற்ற கிராம மனிதன். அவர் அப்பாவியாக இருக்கிறார். குடும்பத்தில் அக்கறை உள்ள மனிதனார அர்ப்பணிப்புடன் இருக்கிறார். செல்வா கல்லூரி மாணவராக இருக்கிறார். தந்தை தேவா மீது திடீர் என்று வெறுப்பை வளர்த்துக் கொள்கிறார். இதனால் தேவாவை துரத்திவிட முயற்சி செய்கிறார். அதற்கான காரணம் படத்தின் இறுதியில் தெரிகிறது. சொத்துக்காக பிரச்சனை செய்யும் தேவாவின் பங்காளிகள் இத்திரைப்படத்தின் கெட்டவர்கள்.
மானஸ்தன் 2004 ஆம் ஆண்டு கே.பாரதி இயக்கிய தமிழ் காதல் குடும்ப நாடக படம் . இதில் சரத்குமார் மற்றும் சாக்ஷி சிவானந்த் ஆகியோர் முக்கிய வேடங்களில் நடித்துள்ளனர். அப்பாஸ், விஜயகுமார், சுஜாதா ஆகியோர் துணை வேடங்களில் நடித்துள்ளனர். எஸ்.ஏ.ராஜ்குமார் இசையமைத்தார். இந்த படம் 18 ஜூன் 2004 இல் வெளியானது. வெளியானப் பின் விமர்சகர்களிடம் சராசரி விமர்சனங்களைப் பெற்றது.
எஸ்.ஏ.ராஜ்குமார் இப்படத்திற்கு இசையமைத்துள்ளார். பா. விஜய், நந்தலாலா மற்றும் கலைகுமார் இப்படத்திற்கு பாடல் வரிகளை எழுதியுள்ளனர்.
இது நறுமணமுள்ளது. கிளை நுனியில் நுனிவளர் பூந்துனராக வளரும். துணர்க்காம்பில் இதன் மலர்கள் அடுக்கடுக்காக உண்டாகும். இதன் மலர்கள் மங்கிய வெண்ணிறம் கொண்டவை. இவை துளசி மலரை ஒத்தவை. மலரின் புல்லி வட்டமானது நான்கு அகவிதழ்களும் இணைந்து பசிய
குவளை வடிவாக இருக்கும். இதற்குள் நுண்மயிர் அடர்ந்திருக்கும். மலரின் அல்லி வட்டமானது அகவிதழ்கள் இணைந்து அடியில் குழல் போன்றும் மடல்கள் மேலே இரு உதடுகளைப் போன்று வாயவிழ்ந்தும் இருக்கும். மகரந்த வட்டத்தில் இரு மகரந்தத் தாள்கள் உயரமாகவும் மற்ற இரு தாள்கள் குட்டையாகவும் இருக்கும்.
நாய்த்துளசி, புனத்துளசி, கஞ்சங்குல்லை, குல்லை என்பது வெள்ளை அல்லது லாவெண்டர் பூக்களைக் கொண்ட வருடாந்திர மூலிகை செடியாகும். இது மருத்துவத் தேவைக்கு பயன்படுத்தப்படுகிறது. இது பெரிதும் துளசியை ஒத்து இருக்கும். இது ஆப்பிரிக்கா, இந்தியத் துணைக் கண்டம், சீனா மற்றும் தென்கிழக்காசியாவை பூர்வீகமாகக் கொண்டுள்ளது. குயின்ஸ்லாந்து, கிறிஸ்மஸ் தீவு மற்றும் வெப்பமண்டல அமெரிக்காவின் சில பகுதிகளில் இந்த இனங்கள் இயற்கையாக காணப்படுகின்றன.
நற்றிணை உரைகாரர். இதனை 'மலைப்பச்சை' என்கிறார். பிங்கலம் இதனைப் 'புனத்துளசி' என்று கூறுகிறது. சேந்தன்திவாகரம். இதனைக் கஞ்சாச் செடி என்று கூறுகிறது. மருத்துவ நூலார் இதனை நாய்த்துளசி என்பர்.
இச்செடியின் இலைகளில் நறுமணமிருத்தாக இருப்பதால் கண்ணி தொடுக்குபவர்கள் இதனை இடையிட்டுத் தொடுப்பர். இச்செடி மருந்துக்கு உதவும் என்பர்.
இரட்டை ரோஜா என்பது ஜீ தமிழ் தொலைக்காட்சியில் 12 ஆகத்து 2019 ஆம் ஆண்டு முதல் திங்கள் முதல் சனி வரை நண்பகல் 1 மணிக்கு ஒளிபரப்பாகும் தொலைக்காட்சி நாடகத் தொடர் ஆகும். இது இரட்டைக் குழந்தைகளாகப் பிறக்கும் சகோதரிகளின் வாழ்க்கையைப் பிரதிபலிக்கும் குடும்பப் பின்னணியைக் கொண்டது. இது ஜீ தெலுங்கு தொலைக்காட்சியில் ஒளிபரப்பாகும் 'அக்கா செல்லலு' என்ற தெலுங்கு மொழி தொடரை மையமாக வைத்து ரோஸ்.நந்தகுமார் என்பவர் இயக்க, சாந்தினி தமிழரசன், அக்‌ஷய் கமல் மற்றும் நிமேஷ் சாகர் ஆகியோர் முதன்மைக் கதாபாத்திரத்தில் நடித்துள்ளார்கள்.
இந்தத் தொடரின் நாயகியாக பகல் நிலவு தொடர் புகழ் ஷிவானி நாராயணன், அனு, அபி என இரட்டைக் கதாபாத்திரங்களில் நடிக்கிறார். தற்போது நடிகை சாந்தினி தமிழரசன் இந்த வேடங்களில் நடிக்கிறார். இவர் தாழம்பூ தொடரில் நடித்துள்ளார். அண்ணனாக நிமேஷ் சாகர், தம்பியாக அக்‌ஷய் நடிக்கிறார்கள். சாந்தினியின் அப்பாவாக பிரபல நடிகர் பூவிலங்கு மோகன் நடிக்கிறார். அம்மாவாக சபிதா ஆனந்த் நடிக்கிறார்.
இரட்டை சகோதரிகளான அனு, அபி இருவரும் ஒரே வயிற்றில் பிறந்திருந்தாலும், எதிரெதிர் துருவங்களாக வாழ்ந்து வருகிறார்கள். அக்கா அனு சுயநலம் கொண்டவள். தனக்கான விஷயத்தை மட்டுமே யோசிப்பவள். தங்கை அபி அனுவுக்கு நேரெதிர், அபி. குடும்பத்துக்காகவே யோசிப்பவள். இருவரும் ஒரே குடும்பத்தை சேர்ந்த அண்ணன், தம்பியை மணப்பதால் ஏற்படும் பிரச்சினைகளும், தீர்வுகளும்தான் கதை.
தி ரெவனன்ட் இது 2015 வெளிவந்த அமெரிக்கத் திரைப்படமாகும். இப்படத்தை இயக்கியவர் அலெயாண்ரோ கோன்சாலசு இன்யாரிட்டு என்பவர் ஆவார். மார்க் எல். ஸ்மித் மற்றும் இன்யாரிட்டு ஆகியோரின் திரைக்கதையில்.2002இல் வெளியான மைக்கேல் புன் என்பவர]து "தி ரெவனன்ட்" என்ற நாவலை அடிப்படையாகக் கொண்டு அதே பெயரில் படமாக்காப்பட்டது. 1823இல் ஹியூ கிளாஸின் எல்லைப்புறத்த்தில் வசிக்கும் மனிதர்களின் வாழ்வை விவரிக்கும். அந்த நாவல் 1915 ஆம் ஆண்டில் எழுதப்பட்ட கவிதை "தி சாங் ஆஃப் ஹக் கிளாஸ்" என்பதை அடிப்படையாகக் கொண்டது. இத்திரைப்படத்தில் லியோனார்டோ டிகாப்ரியோ, டோம் ஹார்டி, டோம்னால் லீசன் மற்றும் வில் பவுட்லர் போன்ற நட்சத்திரங்கள் நடித்துள்ளனர்.
ஆகஸ்ட் 2001 இல் தயாரிப்பாளர் அகிவா கோல்ட்ஸ்மேன் புன்னின் கையெழுத்துப் பிரதியை வாங்கியபோது இப்படத்தின் வளர்ச்சி தொடங்கியது. மற்ற திட்டங்கள் காரணமாக பல தாமதங்களுக்குப் பிறகு, ஆகஸ்ட் 2011 மற்றும் ஏப்ரல் 2014 இல் இன்யாரிட்டு இப்படத்தை இயக்குவதற்கு கையெழுத்திட்டார். இன்யாரிட்டு தான் 'தி ரெவனன்ட்' பணியைத் தொடங்குவதாகவும், டிகாப்ரியோ முக்கிய கதாபாத்திரத்தில் நடிப்பார் என்றும் உறுதிப்படுத்தினார். படத்தின் முதன்மை புகைப்படம் எடுத்தல் பணியானது அக்டோபர் 2014 இல் தொடங்கியது. படபிடிப்பு எடுக்குமிடம் மற்றும் பணியாளர்களின் தங்குமிடம் போன்றவற்றின் வசதிகள் பற்றிய பணிகளினால் இப்படம் மே முதல் ஆகஸ்ட் 2015 வரை தாமதப்படுத்தின.
ஜனவரி 8, 2016 அன்று மேற்கொள்ளப்பட்டது. இந்த படம் பெரும்பாலும் நேர்மறையான விமர்சனங்களைப் பெற்றது. மேலும் அதன் நடிப்புக்காக , இயக்கம் மற்றும் ஒளிப்பதிவு ஆகியவற்றிகாகப் பாராட்டைப் பெற்றது.
இப்படம் மூன்று கோல்டன் குளோப் விருதுகளையும் மற்றும் ஐந்து பாஃடா விருதுகளையும் பெற்றது. 88ஆவது அகாதமி விருதுகள் வழங்கும் நிகழ்ச்சியில் இத்திரப்படம் சிறந்தத் திரைப்படம் மற்றும் சிறந்த துணை நடிகர் , சிறந்த இயக்குநர் , சிறந்த நடிகர் , மற்றும் சிறந்த ஒளிப்பதிவு உள்ளிட்ட 12 பரிந்துரைகள் பெற்றது.
டிகாப்ரியோ சிறந்த நடிகருக்கான கோல்டன் குளோப் விருதையும் வென்றார். மேலும் ஒரு முன்னணி பாத்திரத்தில் நடித்த ஆண் நடிகரின் சிறந்த நடிப்புக்கான ஸ்கிரீன் ஆக்டர்ஸ் கில்ட் விருது, ஒரு முன்னணி பாத்திரத்தில் சிறந்த நடிகருக்கான பாஃப்டா விருது, மற்றும் சிறந்த நடிகருக்கான விமர்சகர்களின் சாய்ஸ் திரைப்பட விருது போன்றவற்றையும் பெற்றார்.
வேதி வினைகளில் பொலோனியம் டையாக்சைடு அதன் ஒத்தவகை சேர்மம் தெலுரியம் டையாக்சைடு போலவே செயல்பட்டு உப்புகளை உருவாக்குகிறது; இருப்பினும், சால்கோசன் ஆக்சைடுகளின் அமிலத் தன்மை தனிமவரிசை அட்டவணை குழுவிற்கு கீழே செல்கையில் குறைகிறது, மேலும் பொலோனியம் டை யாக்சைடு மற்றும் பொலோனியம் ஐதராக்சைடு சேர்மங்கள் அவற்றின் இலகுவான ஒத்தவரிசை சேர்மங்களைக்காட்டிலும் மிகக் குறைவான அமிலத்தன்மை கொண்டவையாக உள்ளன . உதாரணமாக, 2, 3, 2, 3 மற்றும் 3 சேர்மங்கள் அமிலத்தன்மையும் ஆனால் 2 ஈரியல்புள்ள ஆக்சைடாகவும் உள்ளது. 2 ஈரியல்புள்ளது என்பதால் சில காரப் பண்புகளையும் வெளிப்படுத்துகிறது .
பொட்டாசியம் ஐதராக்சைடுடன் அல்லது பொட்டாசியம் நைட்ரேட்டுடன் பொலோனியம் டையாக்சைடு காற்றில் வினைபுரிந்து நிறமற்ற பொட்டாசியம் போலோனைட்டை தருகிறது: :
அறை வெப்பநிலையில் பொலோனியம் டையாக்சைடு முக மைய கனசதுர புளோரைட்டு படிகக் கட்டமைப்பைக் கொண்டுள்ளது. உயர்வெப்பநிலைக்கு இதை சூடுபடுத்துகையில் நாற்கோணக படிகக் கட்டமைப்புக்கு மாற்றமடைகிறது. கனசதுர வடிவம் வெளிர் மஞ்சள் நிறத்தோடும் நாற்கோணக வடிவம் சிவப்பு நிறத்தோடும் காணப்படுகிறது. தொடர்ந்து சூடாக்கும்போது பொலோனியம் டையாக்க்சைடு கருப்பாகவும் 885 செல்சியசு வெப்பநிலை எனப்படும் பதங்கமாகும் வெப்பநிலையில் சாக்கலேட்டு நிறமாகவும் மாறுகிறது. 4+ அயனியின் அயனி ஆரம் 1.02 அல்லது 1.04 ஆகும். இதனால் 4+ /2 அயனி ஆரங்களின் விகிதம் 0.73 ஆக உள்ளது. கனசதுர படிக வடிவத்தின் குறைந்த நிலைப்புத்தன்மை பொலோனியம் டையாக்சைடை இரண்டு மாறுபாடுகளை அடைய அனுமதிக்கிறது. புதியதாக தயாரிக்கப்படும்போது இது நற்கோணக வடிவத்திலும், குளிர்விக்கப்படும் போது அல்லது நீண்ட காலம் இருப்பில் இருக்கும்போது கனசதுர வடிவத்திற்கும் மாறுகிறது .
பொலோனியம் டையாக்சைடு என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியம் ஆக்சைடு என்ற பெயராலும் இச்சேர்மம் அழைக்கப்படுகிறது. பொலோனியத்தின் மூன்று ஆக்சைடுகளுள் இதுவும் ஒன்றாகும். பொலோனியம் மோனாக்சைடு மற்றும் பொலோனியம் டிரையாக்சைடு என்பன மற்ற இரண்டு ஆக்சைடுகளாகும். அறை வெப்பநிலையில் பொலோனியம் டையாக்சைடு வெளிர் மஞ்சள் நிறத்தில் படிகத் திண்மமாக காணப்படுகிறது. வெற்றிடம் போன்ற தாழ்ந்த அழுத்தத்தில் 500 பாகை செல்சியசு வெப்பநிலையில் இது தனிமநிலை பொலோனியமாகவும் ஆக்சிசனாகவும் சிதைவடைகிறது. பொலோனியம் ஆக்சைடுகளில் இது நிலைப்புத்தன்மை கொண்ட ஆக்சைடாகும். சால்கோசன்களிடை சேர்மமாகவும் இது கருதப்படுகிறது .
வெப்பநிலையில் நிகழ்கிறது. கந்தக டையாக்சைடில் 250 பாகை செல்சியசு வெப்பநிலைக்கு சூடாக்கும்போது வெள்ளை நிறத்தில் ஒரு சேர்மம் உருவாகிறது. ஒருவேளை அது பொலோனியம் சல்பைட்டு ஆக இருக்கலாம். பொலோனியம் டையாக்சைடை நீரேற்றம் செய்யும்போது பொலோனசு அமிலம் வெளிர் மஞ்சள் நிரத்தில் வீழ்படிவாகிறது. அதன் பெயர் பொலோனசு அமிலமாக இருந்தபோதிலும், இது ஓர் ஈரியல்பு சேர்மம் ஆகச் செயல்படுகிறது. அமிலங்கள் மற்றும் காரங்கள் இரண்டோடும் இது வினைபுரிகிறது.
தனிமநிலை பொலோனியத்தை ஆக்சிசனுடன் 250 பாகை செல்சியசு வெப்பநிலைக்கு சூடாக்கி வினைபுரியச் செய்தால் பொலோனியம் டையாக்சைடு தயாரிக்கப்படுகிறது. அல்லது பொலோனியம் ஐதராக்சைடை 2 ), பொலோனியம் டைசல்பேட்டு 2 ), பொலோனியம் செலீனேட்டு 2 ), அல்லது பொலோனியம் டெட்ரா நைட்ரேட்டு ) 4 ). போன்ற சேர்மங்களைவெப்பச் சிதைவுக்கு உட்படுத்தியும் பொலோனியம் டையாக்சைடைத் தயாரிக்கலாம் .
இயற்கையில் பொலோனியம் பற்றாக்குறை காரணமாகவும் மற்றும் 250 பாகை செல்சியசு என்ற அதிக வெப்பநிலை தேவை காரணமாகவும் பொலோனியம் டையாக்சைடு இயற்கையாக தோன்றுவதில்லை .
இந்த அருங்காட்சியகத்தை தத்தின் மருமகள் அரோதி தத் நிர்வகித்து வந்தார், அவர் அந்த அருங்காட்சியகத்தின் நீண்ட காலத் தலைவர் பொறுப்பில் இருந்தவர் ஆவார். வரலாற்றாசிரியர், பருன் டி, பல ஆண்டுகளாக அருங்காட்சியகத்தின் குழுவில் குடும்பம் சார்பாக அமைக்கப்பட்ட வேட்பாளராக இருந்தார். இந்த அருங்காட்சியகம் ஒரு தன்னாட்சி அமைப்பாகும், இது 1984 ஆம் ஆண்டு முதல் இந்திய அரசின் ஜவுளி அமைச்சின் வழிகாட்டுதலின் கீழ் செயல்பட்டு வருகிறது.
இந்த அருங்காட்சியக்தின் சேகரிப்பில் தொல்பொருள் பொருள்கள், தெய்வ உருவங்கள், கையெழுத்துப் பிரதிகள், முகமூடிகள், இசைக்கருவிகள், ஓவியங்கள், ஜவுளி மற்றும் மரவேலைப்பாடு கொண்ட பொருள்கள் ஆகியவை அடங்கும்.
குருசாடே அருங்காட்சியகம் இந்தியாவின் மேற்கு வங்காள மாநிலத்தில் கொல்கத்தாவில் அமைந்துள்ள ஒரு நாட்டுப்புற கலை மற்றும் கைவினை அருங்காட்சியகமாகும்.
இதில் விலங்குகள், மனிதன் பற்றிய உடற்கூற்றியல் அவற்றின் நடத்தைக் கோலங்கள், புலம்பெயர்வு பற்றிய அறிவுகளும் உள்ளடங்கியிருந்தது. எவ்வாறாயினும் முதலாவது உயிரியல் பற்றிய முதன்மையான அறிவு 10,000 ஆண்டுகளுக்கு முன் புதியகற்காலத்தில் ஏற்பட்டது. மனிதன் முதலில் பயிர்ச் செய்கையில் ஈடுபட்டனர். பின்னர் விலங்கு வளர்ப்பில் ஈடுபட்டான். இது அவனை நிலையான குடியிருப்பு சமூகமாக ஆக்கியது.
18ஆம் 19ஆம் நூற்றாண்டுகளின் பின் தாவரவியல், விலங்கியல் ஆகியன முக்கிய தொழில்சார் பாடப்பிரிவுகளாக வந்தன. லாவோசியர் மற்றும் ஏனைய பௌதீக அறிவியலாளர்கள் உயிருள்ள , உயிரற்ற உலகத்தை வேதியியல் மற்றும் இயற்பியல் ஊடாக இணைத்தனர். இயற்கை ஆய்வாளரான அலெக்சாண்டர் ஃபொன் ஹும்போல்ட் உயிரங்கிகளுக்கும் சூழலுக்குமான இடைத்தாக்கங்களை ஆராய்ந்தார். இத்தொடர்புகள் மூலம் புவியியல் அடிப்படையாய் அமைகின்ற உயிர்ப் புவியியல், சூழலியல், விலங்கின நடத்தையியல் முதலிய துறைகள் விருத்தி பெற்றன.
கடவுள் எவ்வாறு இந்த உலகத்தை ஒழுங்குபடுத்தினார் என்பது முதலான இயற்கை உலகு பற்றிய தேடல்கள் மெசெப்பத்தேமியகளிடம் காணப்பட்டது. வருவது கூறல் நோக்குக்காக விலங்கு உடற்றொழிலியல் பற்றி குறிப்பாக உடற்குறிகூறலில் முக்கியத்துவமுடைய ஈரலின் உடற்கூற்றியல் பற்றி கற்றனர். விலங்கு நடத்தைகளையும் குறிசொல்லல் நோக்குக்காக கற்றனர். விலங்குகளை வீட்டு வளர்ப்புக்காக பயிற்றுவித்தல் குறித்த வாய்மூல அறிவும், குதிரைகளை கையாளல் குறித்த எழுத்துமூல அறிவுகளும் காணப்பட்டன.
பண்டைய மெசொப்பத்தேமியர்களுக்கு முறையான அறிவியலுக்கும் மந்திரத்திற்கும் இடையிலான வேறுபாடு தெரியவில்லை. ஒருவர் நோய்வாய்ப்பட்டால் வைத்தியர்கள் மந்திர உச்சாடனத்தையும் மருந்தையும் ஒருங்கே பிரயோகித்தனர். ஆரம்பகால மருத்துவ குறிப்புகள் மூன்றாவது ஊர் வம்ச காலம் வரை சுமேரிய மொழியிலேயே காணப்பட்டது. .
பண்டைய கலாசாரங்களான மெசப்பதேமியா, எகிப்து, இந்தியா, மற்றும் சீன வரலாறுகளில் சுஸ்ருதர், சாங் ஷொங்ஜிங் முதலான சுதந்திரமான இயற்கை மெய்யியலினை பிரதிநிதித்துவப் படுத்தும் இயற்கை அறிவியலின் நிபுணர்கள் உருவாகினர். இருப்பினும், புதிய உயிரியலின் வேர் என்பது மதச்சார்பற்ற மரபான பண்டைய கிரேக்க மெய்யியலில் உருவானது.
தனி வளர்ப்போன் அல்லது வளர்ப்போர் குழு ஒருவளர்ப்பினத்தை உருவாக்கிட, பொது மரபன் தேக்கத்தில் இருந்து தேவைப்படும் பண்புக் கூறுகளைக் கொண்ட தனியன்களைத் தேர்ந்தெடுத்து இனப்பெருக்கத்துக்கு ஆட்படுத்துவர். இவ்வகை இனப்பெருக்கம் தெரிந்தெடுத்த அல்லது தேர்ந்தெடுத்த இனப்பெருக்கம் எனப்படும். இதற்குத் தேர்ந்தெடுக்கப்படும் தனியன்கள் அடிப்படை உறுப்படிகள் எனப்படும். பிறகு இவ்வகை வளர்ப்பினமே மீண்டும் மிகவும் தேவைப்படும் பான்மைகள் அமைந்த புதிய வளர்ப்பினத் தனியன்களுடன் உறவுகொள்ள விடப்படும். இந்தத் தொடர் செயல்முறையே தேர்ந்தெடுத்த இனப்பெருக்கம் எனப்படுகிறது ஒரு வளர்ப்பினத்துக்குத் தேவையான, தேவையற்ற பான்மைகளைப் பற்றிய எழுத்துவகை விவரிப்பு வளர்ப்பி னச் செந்தரம் எனப்படும் .
வளர்ப்பினத்தின் தனித்த சிறப்பியல்புகள் வளர்ப்பினப் பான்மைகள் எனப்படுகின்றன. இவை மரபுபேறாக தம் வழித்தோன்றல்களுக்கு கையளிக்கப்படுகின்றன. தூய வளர்ப்பினங்கள் இப்பான்மைகளை ஒவ்வொரு தலைமுறைக்கும் தொடர்ந்து கையளிக்கின்றன. எனவே ஒவ்வொரு தலைமுறை சார்ந்த வளர்ப்பின வழித்தோன்ற்லகளும் அடிப்படை வளர்ப்பினத்தின் (முதல் தலைமுறை வளர்ப்பினத்தின் பான்மைகளைப் பெற்றமைகின்றன. வளர்ப்பினப் பான்மைகளைப் பேண, வளர்ப்போர் அவற்ருக்குள்ளேயே மிகவும் நெருக்கமான வகைமைப் பான்மைகள் உள்ள தனியன்களைத் தேர்ந்தெடுத்து இனப்பெருக்கத்துக்கு ஆட்படுத்துவர்
வீட்டு விலங்கு வளர்ப்பினங்கள் நாட்டுக்கு நாடு வேறுபடுகின்றன. ஒரு குறிபிட்ட நாட்டு வளர்ப்பினம் அந்நாட்டின் பிறப்பிட வளர்ப்பினங்கள் எனப்படும்.
இந்த அருங்காட்சியகத்தை லே கார்பூசியர் என்ற சுவிஸ்-பிரெஞ்சு கட்டிடக் கலைஞர் நவீனத்துவ பாணியில் வடிவமைத்தார். வடிவமைப்பின் போது இந்த அருங்காட்சியகம் அறிவு அருங்காட்சியகம் என்று பெயரிடப்பட்டது. இது முதலில் அகமதாபாத்தின் கலாச்சார மையத்தின் ஒரு பெரிய வளாகத்தின் ஒரு பகுதியாக இருந்தது. அங்கு மானுடவியல், இயற்கை வரலாறு, தொல்லியல், நினைவுச்சின்ன சிற்பங்கள் ஆகியவை உள்ளன. திறந்தவெளி அருங்காட்சியகத்தில் பட்டறைகள் மற்றும் டிப்போக்கள் நாட்டுப்புறக் கதைகள் உள்ளிட்ட நிகழ்ச்சிகள் நடத்தப்படுகின்றன. பல்வேறு பாடங்களுக்கு தனித்தனி அரங்கங்களைக் கொண்டு அது அமைந்துள்ளது. அதிசயப் பெட்டி என்று அழைக்கப்படும் அரங்கமும் இங்கு உள்ளது. கலாச்சார மையத்திற்காக ஆரம்பத்தில் முழுதாகத் திட்டமிடப்பட்ட நிலையில், அருங்காட்சியகம் மட்டுமே கட்டப்பட்டது. அதற்கான அடிக்கல் 9 ஏப்ரல் 1954 அன்று நாட்டப்பட்டது.
சன்ஸ்கர் கேந்திரா எனப்படுகின்ற சன்ஸ்கர் அருங்காட்சியகம் இந்தியாவின் குசராத்து மாநிலத்தில் உள்ள ஒரு அருங்காட்சியகமாகும். இது கட்டிடக் கலைஞர் லே கார்பூசியர் என்பவரால் வடிவமைக்கப்பட்டது. இது ஒரு நகர அருங்காட்சியகம் என்ற பெருமையுடையது. இந்த அருங்காட்சியகத்தில் அகமதாபாத்தின் வரலாறு, கலை, கலாச்சாரம் மற்றும் கட்டிடக்கலை தொடர்பான கலைப்பொருள்கள் காட்சிப்படுத்தப்பட்டுள்ளன. படாங் கைட் அருங்காட்சியகம் எனப்படுகின்ற அருங்காட்சியகத்தில் காத்தாடிகள் , புகைப்படங்கள் மற்றும் பிற கலைப்பொருட்கள் உள்ளன. பால்டிக்கு அருகிலுள்ள சர்தார் பாலத்தின் மேற்கு எல்லையின் முடிவில் இந்த வளாகம் அமைந்துள்ளது.
இந்த அருங்காட்சியகத்தில் நகரத்தின் வரலாறு, கலை, புகைப்படக்கலை, மகாத்மா காந்தி, இந்திய சுதந்திரப் போராட்டம், அகமதாபாத்தின் பல்வேறு மத சமூகங்கள் தொடர்பான பல்வேறு பிரிவுகள் தொடர்பான காட்சிக்கூடங்கள் காணப்படுகின்றன. இங்கு உலகின் மிக உயரமான, 4.5 மீ. உயரமுள்ள தூபக் குச்சி காட்சிப்படுத்தப்பட்டுள்ளது. இந்த கட்டிடத்தில் காத்தாடி அருங்காட்சியகம் உள்ளது, இப் பிரிவில் பலவிதமான காத்தாடிகளும், புகைப்படங்களும், பிற கலைப்பொருட்களும் காட்சிப்படுத்தப்பட்டுள்ளன.
லே கார்பூசியரின் பிற திட்டங்களான, வரம்பற்ற அருங்காட்சியக நீட்டிப்பு திட்டம், டோக்கியோ நகரில் உள்ள மேற்கத்திய தேசிய கலை அருங்காட்சியகம் மற்றும் சண்டிகர் நகரிலுள்ள அரசு அருங்காட்சியகம் மற்றும் கலைக்கூடம் போன்றவற்றை ஒத்த கலைப்பாணி அடிப்படையில் இந்த அருங்காட்சியகம் வடிவமைக்கப்பட்டுள்ளது. திட்டம் என்பதானது சுழல் வடிவில், பின்னர் விரிவாக்கம் செய்து கொள்வதற்கு வசதியாக உள்ளவாறு வடிவமைக்கப்பட்டுள்ளது.
இந்த கட்டிடம் வெப்பமான காலநிலையிலிருந்து பாதுகாத்துக் கொள்ளும் வகையில் வடிவமைக்கப்பட்டுள்ளது. கூரையில் பல பெரிய பேசின்கள் அமைக்கப்பட்டுள்ளன. அடிப்பகுதியிலிருந்து உள்ளே நுழையும்போது அங்கு ஒரு பெரிய அரங்கத்தைக் காண முடியும். அங்கிருந்து காட்சிக்கூடங்களுக்குச் செல்ல வசதி உள்ளது. கட்டடத்தின் உட்புறத்தில் உள்ள பகுதிகள் பிளாஸ்டரைக் கொண்டு அமைக்கப்பட்டுள்ளன.
இது அவரது கையொப்ப பைலட்டிஸில் உள்ளது. அவை 3.4 மீட்டர்கள் கொண்டதாகும்.கட்டிடத்தின் வெளிப்புறமானது வெற்று செங்கல் கட்டுமானத்தைக் கொண்டு அமைந்துள்ளது. மூல கான்கிரீட் கட்டமைப்பின் கூறுகள் தெரியும் வண்ணம் அமைந்துள்ளது. கட்டடங்களின் வடிவமைமைப்பு 7 மீட்டர்கள் கொண்டதாகும்.
ஆரவல்லி மலைத்தொடர் என்பது இந்தியாவின் வடமேற்கு பகுதியில் உள்ள ஒரு மலைத்தொடர் ஆகும். இது ராஜஸ்தான் மாநிலத்துக்குக் குறுக்கே வடகிழக்கிலிருந்து தென்மேற்காகச் சுமார் 300 மைல்கள் நீளமாக அமைந்துள்ள தற்போதைய புகழ்பெற்ற மலைப்பிறப்புப் பட்டியாகும் இது தொடர்ச்சியான கிரேட்டானிக் மோதல்களில் இருந்து உருவான இந்தியக் கேடயத்தின் ஒரு பகுதியாகும். ஆரவல்லி மலைகள் ஆரவல்லி மற்றும் டெல்லி மடிப்புப் பட்டைகளைக் கொண்டிருக்கின்றன, மேலும் அவை கூட்டாக ஆரவல்லி-டெல்லி மலைப்பிறப்புப் பட்டை என்று அழைக்கப்படுகின்றன. முழு ஆரவல்லி மலைத்தொடரும் சுமார் 700 கி.மீ.ஆகும் அருகிலுள்ள மிகவும் இளைய இமயமலைப் பகுதியைப் போலல்லாமல், ஆரவல்லி மலைகள் மிகவும் பழமையானவை, புந்தேல்கண்ட் கிரேட்டானுக்கும் மார்வார் கிரேட்டானுக்கும் இடையிலான மோதல் மலைத்தொடரின் வளர்ச்சிக்கான முதன்மை வழிமுறையாக நம்பப்படுகிறது.
பில்வாரா நெசிக் சிக்கலான அடித்தளம் சுமார் 2.5 அளவு பழைமையானதாகும் அது உருமாறிய பாறைகள் மற்றும் தீப்பாறை குழுவால் உருவாக்கப்பட்டது . முக்கியமாக ஆம்பிபோலைட் பாறைகள் முதல் கிரானுலைட் பாறைகள் தரத்தினால் ஆனவை. டோனலைட்டிக் முதல் கிரானோடியோரைட்டுநெய்சிக் மற்றும் ஊடுருவும் கிரானைட்டோட்கள் ஆகியவையும் மேலும் சிறிய அளவிலான மெட்டா படிவுப்பாறைகள், மெட்டா தீப்பாறைகள் ஆகியவையும் இத்தளத்தில் காணப்படுகின்றன. இந்த அடித்தளம் இரண்டு துணைப்பிரிவுகளாக வகைப்படுத்தப்பட்டுள்ளது: சேண்ட் மேட்டா வளாகம் மற்றும் மங்கல்வார் வளாகம். சேண்ட்மேட்டா வளாகம் நெய்சிசஸ் மற்றும் கிரானைடோயிட்களைக் குறிக்கிறது. அதே நேரத்தில் மங்கல்வார் வளாக கிரானைட் கிரீன்ஸ்டோன் பட்டையைக் குறிக்கிறாது.
அர்ச்சியன் அடித்தளத்தின் மேல், ஆரவல்லி சூப்பர் குழுமம் இரண்டு அடுக்குகளையும் பிரிக்கும் தெளிவான ஒத்திசைவுகளுடன் மேலோட்டமாக உள்ளது. ஆரவல்லி சூப்பர் குழுமம் மூன்று குழுக்களாக பிரிக்கப்பட்டுள்ளது: குறைந்த டெல்வாரா குழு, நடுத்தர டெபாரி குழு மற்றும் மேல் ஜரோல் குழு. கீழ் மற்றும் நடுத்தர குழுக்கள் ஒத்த பாறை ஆய்வுகளைப் பகிர்ந்து கொள்கின்றன. அங்கு இரு குழுக்களும் கார்பனேட்டுகள், குவார்ட்சைட் மற்றும் பெலிடிக் பாறைகளால் ஆதிக்கம் செலுத்துகின்றன, இதனால் ஒரு கண்டத்திட்டுப் படிவு சூழலைக் குறிக்கிறது. டர்பைடைட் தோற்றங்களும் ஆர்கில்லேசியஸ் பாறைகளும் மேல் ஜரோல் குழுவில் முக்கியத்துவம் வாய்ந்தவை, இதனால் ஆழமான கடல் படிவு சூழலைக் குறிக்கிறது. இந்த வரிசைகளின் படிவு வயது சுமார் 2.1 முதல் 1.9 வரை இருக்கும்.
பாறைகளின் மூன்று முக்கிய உட்பிரிவுகள் மலைத்தொடரின் பாறையடுக்குகளை உருவாக்குகின்றன, அர்ச்சியன் பில்வாரா நெய்சிக் சிக்கலான அடித்தளமானது மிகக் குறைந்த அடுக்குகளாக உள்ளது, அதன்பின்னர் கீழ் அரவல்லி சூப்பர் குழுமம் மற்றும் மேல் தில்லி சூப்பர் குழு ஆகியவை உள்ளன. மலைத்தொடரின் வடக்கு பகுதி டெல்லி சூப்பர் குழுவை மட்டுமே கொண்டுள்ளது, மேலும் இது அதன் பெயருக்கு ஏற்றார்ப்போல் 'வடக்கு டெல்லி பெல்ட்' வழங்கப்பட்டுள்ளது. இருப்பினும், தெற்குப் பகுதியில், ஆரவல்லி மற்றும் டெல்லி சூப்பர் குழுக்கள் இரண்டும் உள்ளன. மலைத்தொடர் கிழக்கு மற்றும் மேற்கு விளிம்புப் பிளவுகளால் சூழப்பட்டுள்ளது. முன்பு இது பெரிய எல்லைப்பிளவு என்றும் அழைக்கப்படடது.
ஆரவல்லி மலைத்தொடர்புரோட்டோசாயிக் பாறைகளாலான பல பிளவிடை முகடுகளைக் கொண்டுள்ளது அதாவது இதன் கட்டமைப்பு தீவிரமாக சிதைக்கப்பட்டும் வளருருமாற்றம் பெற்றும் வந்துள்ளன.
ஆரவல்லி மலைத்தொடருக்கு காரணமான துல்லியமான பரிணாம செயல்முறைகள் இன்றும் சர்ச்சைக்குரியதாகவே உள்ளன. இதன் புவி மேலோட்டு வரலாற்றுக்கு மாறுபட்ட கோட்பாடுகள் முன்வைக்கப்பட்டுள்ளன.
ஐக்கிய அமெரிக்காவில் பண்டைய கொட்டில்கள் பண்ணையில் வெட்டப்பட்ட மரங்களினால் அமைக்கப்பட்டன. கற்களால் ஆன கொட்டில்கள் கற்கள் மலிவாகக் கிடைக்கும் இடங்களில் கட்டப்பட்டன. 19ஆம் நூற்றாண்டின் நடுப்பகுதி முதல் இறுதிப் பகுதியில் மரச் சட்டகங்களுக்குப் பதிலாக வளை, கைம்மரம், குறுக்குவளை என்பன அறிமுகமானதால் மரத்தின் தேவை குறைந்தது. மரங்களின் பொருத்துக்கள் செய்வதற்கு பொருத்துமுளைகளுக்குப் பதிலாக ஆணிகள் பயன்பட்டன. பண்ணைகள் எந்திரமயமாதல், போக்குவரத்து உட்கட்டமைப்பு வளர்ச்சி, புதிய தொழில்நுட்பம் ஆகியவை காரணமாக கொட்டில்களின் வாயில்கள் அகலமாயின. பைஞ்சுதைப் பாளங்கள் 20 ஆம் நூற்றாண்டில் பெரிதும் பயன்பாட்டிற்கு வந்தன.
தற்காலக் கொட்டில்கள் பெரும்பாலும் மூன்று இடைகழிகளாலான இடைக்காலத்தில் உருவாக்கப்பட்டவை. இவை பன்னசாலைகள் எனப்பட்டன. இது படிப்படியாக 12ஆம் நூற்றாண்டு கட்டிடக் கலை மரபினுள் புகுந்தது. பின்னர் மண்டபங்கள், திருச்சபைகள் அமைப்பதில் பயன்பட்டது. 15 ஆம் நூற்றாண்டில் பல்லாயிரக் கணக்கான பாரிய கொட்டில்கள் மேற்கு ஐரோப்பாவில் காணப்பட்டன. காலப்போக்கில் இந்த கட்டிட முறைமை எளிய ஊரகக் கட்டிடங்களிலும் பின்பற்றப்பட்டன. இடைகழிக் கொட்டில்கள் பெரிய நுழைவாயிலையும், தாழ்வாரத்தையும் கொண்டது.
கால்நடை] , குதிரை வளர்ப்பு, கருவிகள், தீவனம் ஆகியவற்றைப் பேணிக் காக்கும் இடமாகும். மக்களை தங்கவைக்கும் இடமும் கொட்டில் எனும் பெயரால் அழைக்கப்படுவதுண்டு. பயன் அடிப்படையில் கொட்டில் எனும் சொல், புகையிலை கொட்டில், பசு மாட்டுக் கொட்டில், ஆட்டுக் கொட்டில், என வழங்கப்படுகின்றது.
கொட்டில்களின் முதன்மை வகைகள்: பாரிய கொட்டில்கள்-பக்க வாயிலைக் கொண்டவை, செறிவான கொட்டகை- நடுவிலே வாயிலைக் கொண்டது, சிறிய கொட்டகை- மாறும் வாயிலைக் கொண்டது. பின் கூறப்பட்ட வகை கிழக்கு ஐரோப்பாவில் பரவலாகக் காணப்படுகின்றது.கற்சுவர்கள் பயன்பட்டதும் கொட்டில்களின் பயன்பாடு வழக்கொழிந்து போயிற்று.
தற்காலக் கொட்டில்கள் உருக்கினால் அமைக்கப்படுகின்றன. 1900 முதல் 1940 வரை, பல பாரிய பால் பண்ணைக் கொட்டில்கள் இவ்வாறு அமைக்கப்பட்டன. இவை பேரளவு வைக்கோலைத் தேக்கிவைக்கும் வகையில் இறவாணக் கூரைகளைக் கொண்டு அமைக்கப்பட்டன. இதுவே பின்னாளில் பண்ணைக் கொட்டில்களின் ஏற்றுக் கொள்ளப்பட்ட வடிவம் ஆகியது.
இங்கிலாந்தில் பண்ணை வீட்டுக்கு அருகில் கொட்டில்கள் அமைக்கப்படுவது வழக்கமாக உள்லது. வேலையாட்கள் ஓய்வெடுப்பதற்கும் இது பயன்படும். இலங்கை, இந்தியா போன்ற நாடுகளிலும் இத்தகைய பண்ணையை ஒட்டிய ஓய்வெடுக்கும் கொட்டில்கள் , அறுவடைப் பொருட்களைத் தேக்கும் கொட்டில்களை காணலாம்.
பழைய வட அமெரிக்கக் கொட்டில்களில் மேல் தளம் வைக்கோல், கூலம் ஆகியவற்றைத் தேக்கிவைக்கப் பயன்பட்டது. மேலே திறந்த நிலையில் வைக்கோல் பரண்கள் அமைக்கப்படுவதுண்டு. சிறைப்படுத்தும் கதவினூடாக படிப்படியாக கீழிறங்கும் வைக்கோலினை விலங்குகள் உண்ணும்.
தமிழ்நாட்டில் பண்டைய காலத்தில் இத்தகைய கொட்டில்கள் இருந்தமையை பட்டினப்பாலை எனும் பத்துப் பாட்டு நூலால் அறிய முடிகின்றது. அவை கரும்பில் இருந்து சாறு காய்ச்சும் கொட்டில்களாகக் கூறப்படுகின்றன
தமிழ் மக்கள் மீதான சிங்களப் பேரினவாத ஒடுக்கலுக்கெதிராகவும் தனது சொந்தக் கிராமமான இருபாலையிலேயே தாழ்த்தப்பட்ட மக்களின் சமத்துவத்துக்கும் சனசமூக நிலையத்தில் சரிநிகர அந்தஸ்த்துக்குமாக சளையாது போராடி வெற்றி கண்டவர்.
தமிழ்த் தேசியம், இலங்கைத் தேசியம் என்பவற்றுக்குமப்பால் விரிந்த சிந்தனையுடன் பல்லினப்பண்பாட்டுப் புதுமையை சிந்திக்கும் வண்ணம் செயற்படும் மக்கள் எழுத்தாளர் க. தணிகாசலம் பொதுவுடைமைச் சித்தாந்தத்தின் சமகால சான்றாதாரமாக விளங்குகின்றார்.
சொல்லுக்கும் செயலுக்கும் நடைமுறையில் முரண்பாடு காணாதவர். தொழிலாளியாய் - விவசாயியாய் - எழுத்தாளராய் - பதிப்பாசிரியராய் - கதாசிரியராய் - கவிஞராய் - சமூகநலத் தொண்டராய் - அரசியல் தோழராய் தன் வாழ்வைப் பன்முகப்பணியில் பதித்துக் கொண்டவர்.